Հարց ՀՀ Գլխավոր հարկադիր կատարողին.: Բարև Ձեզ, ինձ մեկ հարց է հետաքրքրում: ԴԱՀԿ-ից եկած գրությամբ պահանջվում էր կատարել վճարում ՃՈ խախտումների համար, որի գումարը կազմում էր 15.000 և 15.000 դրամ: Մինչդեռ այդ գումարը մենք վճարել ենք դեռևս մոտավորապես մեկ տարի առաջ, սակայն ՃՈ մարմինները սխալմամբ վարույթ են հարուցել, որի հիման վրա էլ ԴԱՀԿ-ն պահանջում էր կրկնակի վճարում կատարել: Բանկում վճարման անդորրագրերի կրկնօրինակների համար վճարել ենք ևս 2000 դրամ և դրանք ներկայացրել ԴԱՀԿ վարույթը կարճելու համար: ԴԱՀԿ-ում հրաժարվել են ընդունել վճարման կտրոնները պահանջելով յուրաքանչյուրի համար ևս 5000-ական դրամ վճարում կատարել, վկայակոչելով ԴԱՀԿ 67 հոդվածը: Խնդրում եմ պատասխանել, արդյո՞ք իրավաչափ է նրանց պահանջը: Ինչու՞ ես պետք է վճարեմ ևս 10.000 դրամ ՃՈ անբարեխիղճ աշխատանքի համար: Կարո՞ղ եմ որևէ մեկից ետ պահանջել իմ կողմից վճարված գումարները: Եվ ի վերջո, ես այս պարագայում կարելի է ասել տուժող կողմ եմ, քանի որ բարեխիղճ կերպով կատարել եմ վճարումը, բայց համապատասխան մարմինների վատ աշխատելու պատճառով այսօր կորցրել եմ և իմ ժամանակաը և իմ դրամական միջոցները: Ո՞վ է ինձ փոխհատուցելու դրա համար և արդյոք դա ճիշտ է: